මහේක් චාහල්

මහේක් චාහල් (උපත 1 පෙබරවාරි 1979) යනුවෙන් හැඳින්වෙන්නේ බොලිවුඩ් චිත්‍රපටවල පෙනී සිටින නෝර්වීජියානු නිළියක සහ නිරූපණ ශිල්පිණියකි‍. මහේක් බිග් බොස්හි තරගකාරිණියක ද වූවා ය.

 වෘත්තිය 
චාහල් ඇගේ බොලිවුඩ් ආගමනය සිදු කළේ නායී පදෝසන් නැමැති 2003 වර්ෂයේ තිරගත වූ චිත්‍රපටයේ ප්‍රධාන චරිතයක් නිරූපණය කරමිනි. මීට අමතරව ඇය චමේලි නැමැති 2004 තිරගත වූ චිත්‍රපටයේ ගීතයකට ද පෙනී සිට ඇත. ඉන්පසුව චාහල් පන්ජාබි චිත්‍රපටයක් වූ දිල් අප්නා පන්ජාබි නැමැති 2006 වර්ෂයේ තිරගත වූ චිත්‍රපටය සඳහා ද දායක වූ අතර, 2009 වර්ෂයේ තිරගත වූ Wanted සහ මේන් ඕර් මිසිස් ඛන්නා යන චිත්‍රපටවල සහායක චරිත නිරූපණයෙන් ද දායක වී තිබේ. ඇය යාම්ලා පාග්ලා දීවානා චිත්‍රපටයේ ද ගීත දර්ශනයක් සඳහා පෙනී සිටියා ය. චාහල් 2011 වර්ෂයේ දී නෝර්වීජියානු රියැලිටි රූපවාහිනී වැඩසටහනක් වූ Fristet සඳහා සහභාගී වූවා ය. මීට අමතරව ඇය Karar: The Deal නැමැති 2014 වර්ෂයේ තිරගත වූ හින්දි චිත්‍රප‍ටයේ ද ප්‍රධාන චරිතයක් නිරූපණය කළා ය. චාහල් ඇගේ ඇඳුම් ව්‍යාපාරය මහේක් චාහල් ක්ලෝතිං යන නාමයෙන් නෝර්වේහි දියත් කළා ය. මහේක් චාහල් 2011 වර්ෂයේ විකාශය වූ බිග් බොස් 5 සහ 2015 වර්ෂයේ විකාශය වූ බිග් බොස් හල්ලා බෝල් යන රියැලිටි රූපවාහිනී වැසටහන් සඳහා තරගකාරිණියක සහභාගී වූවා ය. මීට අමතරව චාහල් 2016 වර්ෂයේ කලර්ස් ටීවී රූපවාහිනී නාළිකාව ඔස්සේ විකාශය වූ කවච්...කාලි ශක්තියොන් සේ නැමැති බාලාජි ටෙලිෆිල්ම්ස් ආයතනය විසින් නිෂ්පාදිත රූපවාහිනී කතාමාලාවේ මංජුලිකා නම් චරිතය නිරූපණය කළා ය. නමුත් ඇයගේ හැසිරීම් විලාසය හේතුවෙන් පසුව එම කතාමාලාවෙන් ඇයට ඉවත් වන්නට සිදු විය. පසුව එම චරිතය සඳහා සාරා ඛාන් නම් නිළිය දායක කරගන්නා ලදී.

මහේක් සිය රංගන සහ නර්තන දායකත්වය සැපයූ චිත්‍රපට අතර නීතෝ, නායී පදෝසන්, චමේලි, අන්ජාන්, දිල් අප්නා පන්ජාබි, ඡෝදොන් නා යාර්, ජයි වීරු, Wanted, මේන් ඕර් මිසිස් ඛන්නා, මරේගා සලා, මුම්බායි කටිං, කේඩි, යාම්ලා පාග්ලා දීවානා, බික්‍රම් සිංහා, ජාට් එයාර්වේස්, කරාර් — ද ඩීල්, මිස්ටර් අයිරාවතා සහ ගේතු යන චිත්‍රපට වැදගත් වේ. මීට අමතරව ඇය C.I.D., බිග් බොස් 5, Fristet, කහානි කොමඩි සර්කස් කි, බිල් බොස් හල්ලා බෝල්, කිලේර් කරාඔකේ අත්කා තෝ ලත්කා, Power Couple, දාර් සබ්කෝ ලග්තා හේ, කවච්...කාලි ශක්තියොන් සේ සහ කොමඩි නයිට්ස් බචාඕ වැනි විවිධ රූපවාහිනී කතාමාලා සහ වැඩසටහන් සඳහා සහභාගී වී ඇත.

 නිර්මාණ දායකත්වය 
චිත්‍රපට
 වර්ෂය  චිත්‍රපටය  චරිතය  භාෂාව 2002  නීතෝ  ශාලිනී  තෙලිඟු 2003  නායේ පදෝසන්  පූජා ඉයේන්ගර්  හින්දි 2004  චමේලි  "සජ්නා වේ සජ්නා" ගීතයේ දර්ශනයක් වෙනුවෙන්  හින්දි 2005  අන්ජාන්  මේනකා  හින්දි 2006  දිල් අප්නා පන්ජාබි  ලීසා කොවුර්  පන්ජාබි 2007  ඡෝදොන් නා යාර්  "තාල්වාර් රේ" ගීතයේ දර්ශනයක  හින්දි 2009  ජයි වීරු  "අග්රේ කා ඝග්රා" ගීතයේ දසුනක් වෙනුවෙන්  හින්දි 2009 Wanted  ෂායිනා  හින්දි 2009 මේන් ඕර් මිසිස් ඛන්නා  ටියා රොබට්ස්  හින්දි 2009 මරේගා සලා  පූජා  හින්දි 2010  Mumbai Cutting  N/A  හින්දි 2010  කේඩි  "මු මු මුධාන්ටේ" ගීතයේ දර්ශනයක  තෙලිඟු 2011  යාම්ලා පාග්ලා දීවානා  "චම්කි මස්ත් ජීවානි" ගීතයේ දර්ශනයක  හින්දි 2012  බික්‍රම් සිංහා  "නා චම්පා නා චමේලි" ගීතයේ දර්ශනයක  බෙංගාලි 2013  Jatt Airways  "Ok Report" ගීතයේ දර්ශනයක  පන්ජාබි 2014  කරාර් — ද ඩීල්  නිකිතා  හින්දි 2015  මිස්ටර් අයිරාවතා  "කා තල්කට්ටු" ගීතයේ දර්ශනයක  කන්නඩ 2016  ගේතු  ගීතයක  දෙමළ

 රූපවාහිනිය
 වර්ෂය  වැඩසටහන  චරිතය  භාෂාව 2009 C.I.D.  විශේෂයෙන් ඕනෑකර ඇති තැනැත්තිය  හින්දි 2011 Bigg Boss 5  අනුශූරිය  හින්දි 2011  Fristet  ඇය ලෙසම  නෝර්වීජියානු 2012  කහානි ‍කොමඩි සර්කස් කි  ඇය ලෙසම  හින්දි 2015  බිග් බොස් හල්ලා බෝල්  ඇය ලෙසම - 17වන දිනයේ (2015 ජනවාරි 21) ඉවත් විය  හින්දි 2015  කිලේර් කරාඔකේ ආත්කා තෝ ලත්කා  ඇය ලෙසම  හින්දි 2015  Power Couple  ඇය ලෙසම අශ්මිත් පටෙල්ගේ සහයෝගයෙන්  හින්දි 2016  දාර් සබ්කෝ ලග්තා හේ (කථාංගය 27) සුකන්‍යා  හින්දි 2016  කවච්...කාලි ශක්තියොන් සේ  මංජුලිකා  හින්දි 2016  කොමඩි නයිට්ස් බචාඕ  ඇය ලෙසම  හින්දි

 ආශ්‍රේයයන් 

 බාහිර සබැඳි 


Category:ජීවත්වන්නෝ
Category:පන්ජාබි ජනයා
Category:ඉන්දියානු නිරූපිකාවන්
Category:ඉන්දියානු චිත්‍රපට නිළියන්
Category:නෝර්වීජියානු චිත්‍රපට නිළියන්
ප්‍රවර්ගය:බිග් බොස් තරඟකරුවෝ
Category:නෝර්වීජියානු රූපවාහිනී නිළියන්
ප්‍රවර්ගය:දෙමළ සිනමාවේ නිළියෝ
Category:ඔස්ලෝවේ නිළියන්
ප්‍රවර්ගය:ඉන්දියානු රූපවාහිනී නිළියෝ
Category:1979 උපත්